Súradnice: 49°21′10″S 21°13′48″V﻿ / ﻿49,3529°S 21,23°V﻿ / 49.3529; 21.23

**Mníchov** (808 m n. m.) je vrch v Busove, krajinnom celku Nízkych Beskýd. Leží nad obcou Zlaté, približne 6 km severne od Bardejova.

Poloha
------

Nachádza sa v juhozápadnej časti pohoria Busov. Vrch leží v Prešovskom kraji, v okrese Bardejov a na katastrálnom území obce Zlaté. Najbližším sídlom je juhozápadne situované Zlaté, západne sa nachádza Nižný Tvarožec, severozápadne Vyšný Tvarožec, severovýchodne Stebník, východne Zborov, juhovýchodne Bardejovské Kúpele a Dlhá Lúka a južne Bardejov a Mokroluh.

Opis
----

Mníchov leží na juhozápadnom okraji centrálnej časti pohoria, v rázsoche, vybiehajúcej juhozápadným smerom zo Stebníckej Magury (900 m n. m.). Severne sa nachádza Zajače (622 m n. m.), Ostriež (893 m n. m.), Staviská (806 m n. m.), Hrb (764 m n. m.) a Pálenica (914 m n. m.), západne Busov (1 002 m n. m.), Pivnica (857 m n. m.), Javor (810 m n. m.), Kamenica (728 m n. m.), Vínna hora (561 m n. m.) a Lazy (534 m n. m.), južne Barvienok (592 m n. m.), Dzuranov (595 m n. m.), Žobrák (921 m n. m.), Zámborová (548 m n. m.) a Kamenná hora (642 m n. m.) a východne Kačalová (676 m n. m.), Jedlina (620 m n. m.), Gradlovo (569 m n. m.), Koldorina (594 m n. m.), Stebnícka Magura (900 m n. m.) a Smilniansky vrch (749 m n. m.). Oblasť patrí do povodia rieky Topľa, kde vodu zo severných a západných častí odvádza Čierny potok a z východných Mníchovský potok. Na vrchol nevedie značená turistická trasa.

### Výhľady

Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je vidieť okolité vrcholy Busova, no tiež Ondavskú vrchovinu, Vihorlatské vrchy, Slanské vrchy, Čergov, Ľubovniansku vrchovinu a ojedinele aj Tatry.

Prístup
-------

Na vrchol nevedie značená turistická trasa, preto prístup je možný neznačenými chodníkmi z obce Zlaté, príp. odbočením z  modrej značky, vedúcej z obce Vyšný Tvarožec na Stebnícku Maguru.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2024-02-02]. Dostupné online. Archivované 2023-12-08 z originálu.
2. 1 2 3   *Mapy.cz* [online]. sk.mapy.cz, [cit. 2024-02-02]. Dostupné online.
3. 1 2 3  *Ondavská vrchovina. Turistická mapa.* 1 : 50 000. Harmanec: VKÚ, a. s.
4. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2024-02-02]. Dostupné online.
5. 1 2 3 4 5 6   *Mapový portál HIKING.SK* [online]. Denník N, [cit. 2024-02-02]. Dostupné online.
6. ↑   *Peakfinder* [online]. peakfinder.org, [cit. 2024-02-02]. Dostupné online.

Pozri aj
--------

* Busov (pohorie)
* Zoznam vrcholov v Busove

Externé odkazy
--------------

* Poloha na turistickej mape

| * z
* d
* u
Busov |
| --- |
| Národné prírodné rezervácie | 
* Stebnícka Magura
* Regetovské rašelinisko
* Becherovská tisina

 |
| Vybrané vrcholy BusovaZoznam vrcholov | 
* Busov (1 002)
* Lacková (997)
* Pálenica (914)
* Stebnícka Magura (899)
* Ostriež (893)
* Javorina (881)
* Priehyba (861)
* Pivnica (857)
* Sivá skala (837)
* Mníchov (808)
* Staviská (806)
* Karkuláž (788)
* Hrb (764)
* Suchý vrch (743)
* Kamenica (728)

 |
| Vybrané sedlá v Busove | 
* Blechnarka
* Cigeľka
* Čerešňa
* Regetovská voda
* Vyšný Tvarožec

 |